wannaphong/clean_thaiwikipedia huggingface dataset:
# แคลวิน ฟิลลิปส์
แคลวิน มาร์ก ฟิลลิปส์ (เกิด 2 ธันวาคม ค.ศ. 1995) เป็นนักฟุตบอลชาวอังกฤษ ปัจจุบันเล่นในตำแหน่งกองกลางให้แก่อิปสวิชทาวน์ โดยยืมตัวมาจากแมนเชสเตอร์ซิตีและทีมชาติอังกฤษ

ฟิลลิปส์มาจากทีมเยาวชนของลีดส์ยูไนเต็ด เขาลงเล่นนัดแรกให้กับทีมชุดใหญ่ของลีดส์ใน ค.ศ. 2015 ต่อมาในฤดูกาล 2019–20 เขากลายเป็นผู้เล่นตัวหลักภายใต้การทำทีมของมาร์เซโล บิเอลซาซึ่งพาทีมชนะเลิศอีเอฟแอลแชมเปียนชิปได้สำเร็จ หลังจบฤดูกาลนั้น ฟิลลิปส์ก็ได้ลงเล่นนัดแรกให้กับทีมชาติอังกฤษ และใน ค.ศ. 2021 แกเร็ท เซาท์เกตได้เรียกเขาติดทีมชาติในการแข่งขันฟุตบอลชิงแชมป์แห่งชาติยุโรป 2020

 ทีมชาติ 
ฟิลลิปส์เกิดที่อังกฤษ มีเชื้อสายจาเมกาจากบิดาและเชื้อสายไอริชจากมารดา เขาได้รับการติดต่อจากทีมชาติจาเมกาสำหรับความเป็นไปได้ในการเรียกตัวติดทีมชาติ แต่ในวันที่ 25 สิงหาคม ค.ศ. 2020 แกเร็ท เซาท์เกตได้เรียกฟิลลิปส์ติดทีมชาติอังกฤษเป็นครั้งแรก และฟิลลิปส์ได้ลงเล่นนัดแรกให้กับทีมชาติเมื่อวันที่ 8 กันยายน ค.ศ. 2020 ในนัดที่พบกับเดนมาร์กในยูฟ่าเนชันส์ลีก

สถิติอาชีพ
สโมสร

+ จำนวนการลงเล่นและประตู แบ่งตามสโมสร ฤดูกาล และการแข่งขันสโมสรฤดูกาลลีกเอฟเอคัพอีเอฟแอลคัพอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลีดส์ยูไนเต็ด2014–15แชมเปียนชิป210000—212015–16แชมเปียนชิป1000000—1002016–17แชมเปียนชิป3312050—4012017–18แชมเปียนชิป4171010—4372018–19แชมเปียนชิป4210020204612019–20แชมเปียนชิป3721020—4022020–21พรีเมียร์ลีก2911000—301รวมทั้งหมด19413501002021113

ทีมชาติ

+ จำนวนการลงเล่นและประตู แบ่งตามทีมชาติ และปีทีมชาติปีลงเล่นประตูอังกฤษ202040202130รวมทั้งหมด70
# มิถุนายน พ.ศ. 2564
มิถุนายน พุทธศักราช 2564 เป็นเดือนที่ 6 ของปี พ.ศ. 2564 วันแรกของเดือนเป็นวันอังคาร วันสุดท้ายของเดือนเป็นวันพุธ

 สถานีย่อย:เหตุการณ์ปัจจุบัน
# ไตรรงค์ เพ็ชรเทียม
ไตรรงค์ เพ็ชรเทียม  เป็นปีกฟุตซอลชาวไทย และเป็นสมาชิกฟุตซอลทีมชาติไทยในการแข่งฟุตซอลชิงแชมป์โลก 2016https://www.fifa.com/fifa-tournaments/players-coaches/people=396573/index.html  FIFA Tournaments – Tairong Petchtiam นอกจากนี้ เขาทำหน้าที่ให้แก่สโมสรฟุตซอลสุราษฎร์ธานีในการแข่งฟุตซอลไทยแลนด์ลีก

 ผลงานอาชีพระหว่างประเทศ 
ภายใต้การคุมทีมของมิเกล โรดริโก ไตรรงค์ได้รับการเรียกตัวเข้าร่วมฟุตซอลทีมชาติไทยเป็นครั้งแรกสำหรับการแข่งไทยแลนด์ไฟฟ์ 2016 เขาได้รับการเปิดตัวอย่างเป็นทางการในวันที่ 20 สิงหาคม พ.ศ. 2559 เมื่อครั้งปะทะกับทีมชาติญี่ปุ่น โดยเขายังทำประตูได้ในครั้งเปิดตัว
# ฮันส์ อัลเบร็ชท์ เจ้าชายรัชทายาทแห่งชเลสวิช-ฮ็อลชไตน์
ฮันส์ อัลเบร็ชท์ เจ้าชายรัชทายาทแห่งชเลสวิช-ฮ็อลชไตน์  ประสูติเมื่อวันที่ 12 พฤษภาคม ค.ศ. 1917 เป็นพระโอรสพระองค์ใหญ่และพะองค์แรกใน วิลเฮ็ล์ม ฟรีดริช ดยุกแห่งชเลสวิช-ฮ็อลชไตน์ และ เจ้าหญิงมารี เมลิตาแห่งโฮเอินโลเออ-ลังเงินบวร์ค พระองค์เป็นพระนัดดาใน เจ้าหญิงอเล็กซานดราแห่งซัคเซิน-โคบวร์คและโกทา พระปนัดดาใน เจ้าชายอัลเฟรด ดยุกแห่งซัคเซิน-โคบวร์คและโกทา และทรงสืบเชื้อสายมาจาก สมเด็จพระราชินีนาถวิกตอเรีย และยังเป็นพระภาคิไนยใน เจ้าชายก็อทฟรีทแห่งโฮเอินโลเออ-ลังเงินบวร์ค

พระองค์สิ้นพระชนม์จากการได้รับบาดเจ็บจากการออกรบ สงครามโลกครั้งที่สอง เมื่อวันที่ 10 สิงหาคม ค.ศ. 1944 สิริพระชันษาเพียง 27 ปี พระองค์มิได้เสกสมรส ตำแหน่งเจ้าชายรัชทายาทจึงตกเป็นของพระอนุชา คือ แอนสท์ ปีตอร์ ดยุกแห่งชเลสวิช-ฮ็อลชไตน์
# เจ้าหญิงมารี อเล็คซันดราแห่งชเลสวิช-ฮ็อลชไตน์
เจ้าหญิงมารี อเล็คซันดราแห่งชเลสวิช-ฮ็อลชไตน์  ประสูติเมื่อวันที่ 9 กรกฎาคม ค.ศ. 1927 เป็นพระธิดาพระองค์เล็กและพระองค์เดียวใน วิลเฮ็ล์ม ฟรีดริช ดยุกแห่งชเลสวิช-ฮ็อลชไตน์ และ เจ้าหญิงมารี เมลิตาแห่งโฮเอินโลเออ-ลังเงินบวร์ค พระองค์เป็นพระนัดดาใน เจ้าหญิงอเล็คซันดราแห่งซัคเซิน-โคบวร์คและโกทา พระปนัดดาใน เจ้าชายอัลเฟรด ดยุกแห่งซัคเซิน-โคบวร์คและโกทา และทรงสืบเชื้อสายมาจาก สมเด็จพระราชินีนาถวิกตอเรีย และยังเป็นพระภาคิไนยใน เจ้าชายก็อทฟรีทแห่งโฮเอินโลเออ-ลังเงินบวร์ค เป็นพระปิตุจฉา (อาหญิง) คริสท็อฟ เจ้าชายแห่งชเลสวิช-ฮ็อลชไตน์ ด้านชีวิตครอบครัว พระองค์ทรงเสกสมรสกับสามัญชนนามว่า ดักลาส บราตอน-มิลเลอร์ เมื่อวันที่ 22 กรกฎาคม ค.ศ. 1970 ไม่มีพระบุตร
# เจ้าหญิงมารี เมลีทาแห่งโฮเอินโลเออ-ลังเงินบวร์ค
เจ้าหญิงมารี เมลีทาแห่งโฮเอินโลเออ-ลังเงินบวร์ค  ประสูติเมื่อวันที่ 18 มกราคม ค.ศ. 1899 เป็นพระธิดาใน แอนสท์ที่ 2 เจ้าชายแห่งโฮเอนโลเออ-ลังเงินบวร์ค กับ เจ้าหญิงอเล็กซานดราแห่งซัคเซิน-โคบวร์คและโกทา พระองค์เป็นพระนัดดาใน เจ้าชายอัลเฟรด ดยุกแห่งซัคเซิน-โคบวร์คและโกทา และ พระราชปนัดดาใน สมเด็จพระราชินีนาถวิกตอเรีย และยังเป็นพระขนิษฐาร่วมพระอุทรใน เจ้าชายก็อทฟรีทแห่งโฮเอินโลเออ-ลังเงินบวร์ค

 เสกสมรส 
พระองค์ทรงเสกสมรสกับ วิลเฮ็ล์ม ฟรีดริช ดยุกแห่งชเลสวิช-ฮ็อลชไตน์ เมื่อวันที่ 5 กุมภาพันธ์ ค.ศ. 1916 มีพระบุตรคือ
173px|thumb|left|พระรูปในวิลเฮ็ล์ม ฟรีดริช เจ้าชายรัชทายาทแห่งชเลสวิช-ฮ็อลชไตน์ (พระอิสริยยศในขณะนั้น) ฉายพร้อมด้วยพระชายา เจ้าหญิงมารี เมลีทาแห่งโฮเอินโลเออ-ลังเงินบวร์ค ในวันเสกสมรส
ฮันส์ อัลเบร็ชท์ เจ้าชายรัชทายาทแห่งชเลสวิช-ฮ็อลชไตน์
เจ้าชายวิลเฮ็ล์ม อัลเฟรดแห่งชเลสวิช-ฮ็อลชไตน์-เซินเนอร์บอร์ก-กลึคส์บวร์ค 
ฟรีดริช แอนสท์ ปีตอร์ ดยุกแห่งชเลสวิช-ฮ็อลชไตน์
เจ้าหญิงมารี อเล็กซานดราแห่งชเลสวิช-ฮ็อลชไตน์
อนึ่ง พระองค์ทรงเป็นพระมาตุลานี (น้าสะใภ้) ใน เจ้าหญิงซิบิลลาแห่งซัคเซิน-โคบวร์คและโกทา และมีศักดิ์เป็นพระราชอัยยิกา (ยาย) ใน สมเด็จพระราชาธิบดีคาร์ลที่ 16 กุสตาฟแห่งสวีเดน และยังเป็นพระอัยยิกา (ย่า) ใน คริสท็อฟ เจ้าชายแห่งชเลสวิช-ฮ็อลชไตน์
# วารสารสมาคมวิจัยพม่า
วารสารสมาคมวิจัยพม่า  เป็นวารสารวิชาการว่าด้วยการศึกษาพม่าซึ่งสมาคมวิจัยพม่าเผยแพร่ในช่วง ค.ศ. 1911–1980 และนับแต่เผยแพร่ก็ได้กลายเป็นวารสารวิชาการแบบพิชญพิจารณ์ชุดแรกที่เน้นการศึกษาพม่า วารสารนี้พิมพ์ในพื้นที่ของมหาวิทยาลัยย่างกุ้งออกเผยแพร่ปีละสองครั้ง เนื้อหามีทั้งภาษาอังกฤษและภาษาพม่า

วารสารนี้นำเสนอประเด็นทางวัฒนธรรม ประวัติศาสตร์ ชาติพันธุ์วรรณนา วรรณกรรม คติชาวบ้าน ดนตรี เทววิทยา พันธุ์สัตว์ ภูมิศาสตร์ และโบราณคดีที่เกี่ยวข้องกับประเทศพม่า โดยอยู่ในรูปแบบความเรียง การอธิบายประกอบเอกสาร และการแปลทั้งจากภาษาพม่า บาลี มอญ และอื่น ๆ วารสารนี้จึงเป็นสิ่งพิมพ์หลักในทางวิชาการของประเทศพม่า และในช่วงกลางคริสต์ทศวรรษ 1910 ยังปรากฏว่า วารสารนี้ได้กลายเป็นพื้นที่สำคัญสำหรับการวิจารณ์วรรณกรรมพม่าในทางวิชาการ

รัฐบาลพม่าเริ่มเข้าควบคุมวารสารนี้ภายหลัง ค.ศ. 1962 และรัฐบาลพรรคโครงการสังคมนิยมพม่าสั่งปิดสมาคมวิจัยพม่าพร้อมกับวารสารนี้ใน ค.ศ. 1980 แต่วารสารนี้ก็ยังเป็นแหล่งข้อมูลสำคัญด้านการศึกษาพม่ามาจนทุกวันนี้ดูตัวอย่างใน Harvey (1925: 381) และ Htin Aung (1967: 345–350) รวมถึงงานสมัยใหม่อย่าง Liberman (2003) และ Aung-Thwin (2005)

ในห้วงเวลา 69 ปีของการดำเนินงาน มีวารสารนี้ 59 เล่ม 132 ฉบับ รวมบทความกว่า 1,300 เรื่อง 

 เชิงอรรถ
# คาเงกิ โชโจะ!!
คาเงกิ โชโจะ!!  เป็นซีรีส์มังงะญี่ปุ่น เขียนเรื่องและวาดภาพโดยคูมิโกะ ไซกิ ตีพิมพ์ในชื่อ คาเงกิ โชโจะ!  ในนิตยสารจัมป์ไค นิตยสารการ์ตูนแนวเซเน็งของสำนักพิมพ์ชูเอชะระหว่างปี พ.ศ. 2555 ถึง พ.ศ. 2557 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) 2 เล่ม ภายหลังได้รับการตีพิมพ์ซ้ำในชื่อ คาเงกิ โชโจะ!! ซีซั่นซีโร่  เป็นหนังสือการ์ตูนรวมเล่มเล่มเดียวจบโดยสำนักพิมพ์ฮากูเซ็นชะในเดือนมีนาคม พ.ศ. 2562 มังงะภาคต่อโดยไซกิตีพิมพ์ในนิตยสารเมโดดี นิตยสารการ์ตูนแนวโชโจะของสำนักพิมพ์ฮากูเซ็นชะตั้งแต่ปี พ.ศ. 2558 ได้รับการรวบรวมตีพิมพ์เป็นหนังสือการ์ตูนรวมเล่มถึงเล่มที่ 10 เวอร์ชันตีพิมพ์ซ้ำของซีรีส์ภาคแรกใช้ชื่อเรื่องว่า คาเงกิ โชโจะ!! ซีซั่นซีโร่  ตีพิมพ์เป็นหนังสือสือการ์ตูนหนึ่งเล่มในเดือนมีนาคม พ.ศ. 2562 ได้รับการดัดแปลงเป็นซีรีส์อนิเมะโทรทัศน์โดยสตูดิโอไพร์แจม ออกอากาศตั้งแต่วันที่ 3 กรกฎาคมถึง 26 กันยายน พ.ศ. 2564

ตัวละคร
# พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่
พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่   เป็นภาพยนตร์อนิเมะญี่ปุ่นในปี พ.ศ. 2564 ที่แบ่งการฉายเป็นสองภาค เนื้อเรื่องอิงจากภาคความฝันของมังงะเรื่องเซเลอร์มูนผลงานของนาโอโกะ ทาเคอุจิ ถือเป็นภาคต่อโดยตรงและถือเป็น "ฤดูกาลที่ 4" ของซีรีส์อนิเมะ เซเลอร์มูน คริสตัล ภาพยนตร์สองภาคกำกับโดยจิกากิ คง เขียนบทโดยคาซูยูกิ ฟูเดยาซุ ส่วนนาโอกะ ทาเกอูจิเจ้าของผลงานมังงะรับหน้าที่หัวหน้าทีมสร้าง ภาพยนตร์ผลิตโดยโทเอแอนิเมชันและสตูดิโอดีน  ภาพยนตร์ภาคแรกฉายเมื่อวันที่ 8 มกราคม พ.ศ. 2564 ภาพยนตร์ภาคสองฉายเมื่อวันที่ 11 กุมภาพันธ์ พ.ศ. 2564 

ภาพยนตร์สองภาคนี้เป็นครั้งแรกในแฟรนไชส์เซเลอร์มูนที่เข้าฉายในโรงภาพยนตร์ประเทศญี่ปุ่นในรอบ 26 ปี ภาพยนตร์ล่าสุดก่อนหน้านี้คือ เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล" ฉายเมื่อปี พ.ศ. 2538

เน็ตฟลิกซ์ได้รับลิขสิทธิ์การสตรีมภาพยนตร์ทั้งสองภาค และเผยแพร่เมื่อวันที่ 3 มิถุนายน พ.ศ. 2564 ทางบริการสตรีมมิง
# เอ.ซี. แจ็กสัน (ศัลยแพทย์)
เอ.ซี. แจ็กสัน  เป็นศัลยแพทย์ชาวแอฟริกัน-อเมริกันผู้ถูกฆาตกรรมระหว่างการสังหารหมู่คนผิวดำที่ทัลซาในปี 1921 ข้อมูลจากศูนย์วัฒนธรรมกรีนวูดระบุว่าแจ็กสันได้รับการยกย่องให้เป็น "ศัลยแพทย์ผิวดำที่สามารถมากที่สุดในอเมริกา" จากพี่น้องเมโย ผู้ก่อตั้งเมโยคลินิก

แจ็กสันถูกสังหารหลังกลุ่มชายผิวขาวจำนวน 7 คนเข้าล้อมเขา และสองคนยิงเขา หลังแจ็กสันล้มลงพื้นก็ถูกชายอีกคนยิงใส่อีกรอบ เขาเสียชีวิตด้วยวัย 40 ปี และจนถึงปัจจุบันยังไม่มีใครทราบว่าใครเป็นฆาตกร
# ครูเพลงแห่งเนือร์นแบร์ค
ครูเพลงแห่งเนือร์นแบร์ค  เป็นอุปรากรโดยริชชาร์ท วากเนอร์ แต่งขึ้นในค.ศ. 1867 ประกอบด้วยสามองก์ ถือเป็นหนึ่งในอุปรากรเรื่องยาวที่สุดที่มักถูกแสดง มีความยาวสี่ชั่วโมงครึ่ง ถูกแสดงรอบปฐมทัศน์ที่โรงละครแห่งชาติมิวนิก เมื่อวันที่ 21 มิถุนายน ค.ศ. 1868  วาทยากรในรอบปฐมทัศน์คือฮันส์ ฟ็อน บือโล

เนื้อเรื่องเกิดขึ้นในเมืองเนือร์นแบร์ค กลางคริสต์ศตวรรษที่ 16 ซึ่งในขณะนั้น เนือร์นแบร์คมีสถานะเป็นเสรีนครจักรวรรดิและเป็นหนึ่งในศูนย์กลางของศิลปะเรอแนซ็องส์ในยุโรปเหนือ เรื่องราวเกิดขึ้นในแวดวงของ ครูเพลง  ซึ่งประกอบด้วยกวีและนักดนตรีซึ่งแต่เดิมเคยเป็นครูช่างในหลากหลายสาขามาก่อน ครูเพลงเหล่านี้มีหลากหลายคณะ สังคมของครูเพลงมีระเบียบกฎเกณฑ์สลับซับซ้อนในการแต่งเพลงและการแสดงเพลง

งานชิ้นนี้ของวากเนอร์มีอิทธิพลอย่างสูงต่อแนวคิดสุนทรียศาสตร์ในทฤษฎีปรัชญาของอาร์ทัวร์ โชเพินเฮาเออร์ ที่ว่า ในทางปรัชญา ศิลปะคือวิธีหลีกหนีจากความทุกข์ทางโลกียะ และดนตรีคือจุดสูงสุดของศิลปะ เนื่องจากมันไม่จำเป็นต้องแสดงภาพทางโลกียะ (หมายถึงเป็นสิ่งจับต้องไม่ได้) ด้วยเหตุนี้ ดนตรีจึงสามารถสื่ออารมณ์โดยไม่ต้องใช้ถ้อยคำ
# อาณานิคมแหลม
อาณานิคมแหลม  หรือที่รู้จักกันดีว่า อาณานิคมแหลมกู๊ดโฮป เป็นอาณานิคมที่อยู่ภายใต้การปกครองของจักรวรรดิบริติช ในพื้นที่ซึ่งในปัจจุบันคือประเทศแอฟริกาใต้ ซึ่งตั้งชื่อตามแหลมกู๊ดโฮป อาณานิคมของอังกฤษได้สืบทอดจากอาณานิคมบริษัท ซึ่งก่อนหน้านี้ได้กลายเป็นอาณานิคมของดัตช์ที่มีชื่อเดียวกัน (ซึ่งถูกควบคุมโดยฝรั่งเศส) อาณานิคมแหลมของดัตช์ได้ก่อตั้งขึ้นใน ค.ศ. 1652 โดยบริษัทอินเดียตะวันออกของเนเธอร์แลนด์ (VOC) อาณานิคมแหลมอยู่ภายใต้การปกครองของบริษัทอินเดียตะวันออกของดัตช์ มาตั้งแต่ ค.ศ. 1652 ถึง ค.ศ. 1795 และอยู่ภายใต้การปกครองนโปเลียน ในฐานะสาธารณรัฐบาตาเวีย ระหว่างปี ค.ศ. 1803 ถึง ค.ศ. 1806

บริษัทอินเดียตะวันออกของดัตช์สูญเสียอาณานิคม ให้กับบริเตนใหญ่ ภายหลังยุทธการมุยแซ็งบูร์เกร์ก ค.ศ. 1795 แต่ได้ยอมจำนนต่อสาธารณรัฐบาตาเวีย ตามสนธิสัญญาอาเมียงใน ค.ศ. 1802 และถูกยึดครองอีกครั้งโดยบริเตน ภายหลังยุทธการบราแอลบูร์เกร์ก ใน ค.ศ. 1806 และการครอบครองของอังกฤษได้รับการยืนยัน โดยสนธิสัญญาอังกฤษ-ดัตช์ ใน ค.ศ. 1814

อาณานิคมแหลมยังคงอยู่ในจักรวรรดิบริติช และริเริ่มปกครองตนเองใน ค.ศ. 1872 อาณานิคมนี้ได้รวมกับจังหวัดเคปในภายหลัง ซึ่งได้ทอดยาว จากชายฝั่งมหาสมุทรแอตแลนติกภายในประเทศ และไปทางทิศตะวันออกตามแนวชายฝั่งทางตอนใต้ ซึ่งประกอบด้วยดินแดนโดยประมาณครึ่งหนึ่งของประเทศแอฟริกาใต้ในปัจจุบัน และพรมแดนสุดท้ายด้านตะวันออก ภายหลังจากทำสงครามกับโกซาอยู่หลายครั้ง จึงได้ใช้จุดยืนอยู่ที่แม่น้ำฟิซ ทางตอนเหนือของแม่น้ำออเรนจ์ หรือที่รู้จักกันในหมู่ชนเผ่าว่า  (แม่น้ำดำ) ซึ่งต่อมาถูกเรียกว่าแม่น้ำการีป (Gariep River) ทำหน้าที่เป็นเขตแดนอยู่ระยะหนึ่ง แม้ว่าบางพื้นที่ระหว่างแม่น้ำกับเขตแดนทางใต้ของบอตสวานา จะถูกเพิ่มเข้าไปในเวลาต่อมาก็ตาม

ตั้งแต่ ค.ศ. 1878 อาณานิคมนี้ได้นับรวมดินแดนเล็กๆ ของอ่าววัลวิส และหมู่เกาะเพนกวิน ซึ่งทั้งสอง เป็นดินแดนในประเทศนามิเบียในปัจจุบัน และรวมกับอาณานิคมอื่นอีกสามแห่ง คือทรานส์วาล, นาทาล และแม่น้ำออเรนจ์ เพื่อก่อตั้งเป็น สหภาพแอฟริกาใต้ ใน ค.ศ. 1910 จากนั้นจึงเปลี่ยนชื่อเป็นจังหวัดแหลมกู๊ดโฮป แอฟริกาใต้กลายเป็นรัฐอธิปไตยใน ค.ศ. 1931 โดยบทบัญญัติเวสต์มินสเตอร์ ใน ค.ศ. 1961 จึงกลายเป็น สาธารณรัฐแอฟริกาใต้ และได้รับหน่วยเงินตราที่เรียกว่าแรนด์ ภายหลังจากการก่อตั้งจังหวัดในแอฟริกาใต้ ปัจจุบันใน ค.ศ. 1994 จังหวัดเคปถูกแบ่งออกเป็น อีสเทิร์นเคป, นอร์เทิร์นเคป และเวสเทิร์นเคป โดยมีส่วนเล็ก ๆ ภายในจังหวัดทางตะวันตกเฉียงเหนือ
 อ้างอิง
# ชนากานต์ ยืนยง
ชนากานต์ ยืนยง (เกิด
15 ตุลาคม พ.ศ. 2491) เป็นอดีตสมาชิกสภาผู้แทนราษฎรจังหวัดปทุมธานี 1 สมัย อดีตสมาชิกวุฒิสภาจังหวัดปทุมธานี และอธิการบดีมหาวิทยาลัยปทุมธานี

 ประวัติ 
ดร.ชนากานต์ ยืนยง เกิดเมื่อวันที่ 15 ตุลาคม พ.ศ. 2491 สำเร็จการศึกษาประกาศนียบัตรวิชาการศึกษา จากวิทยาลัยครูพระนครศรีอยุธยา ปริญญาตรี ครุศาสตรบัณฑิต (ค.บ.) จากวิทยาลัยครูเพชรบุรีวิทยาลงกรณ์ ในพระบรมราชูปถัมภ์ ปริญญาโท ครุศาสตรอุตสาหกรรมมหาบัณฑิต จากสถาบันเทคโนโลยีพระจอมเกล้าเจ้าคุณทหารลาดกระบัง และ doctor of management science สาขาการจัดการ , TECHNOLOGICAL UNIVERSITY OF THE PHILIPPINES ประเทศฟิลิปปินส์

 การทำงาน 
ดร.ชนากานต์ ยืนยง เป็นผู้รับใบอนุญาตจัดตั้งสถาบันอุดมศึกษาเอกชน โดยได้รับอนุญาตให้จัดตั้งตามพระราชบัญญัติสถาบันอุดมศึกษาเอกชนในนาม “วิทยาลัยปทุมธานี” เมื่อวันที่ 27 ธันวาคม พ.ศ. 2542ประวัติมหาวิทยาลัยปทุมธานี (ปัจจุบันคือ มหาวิทยาลัยปทุมธานี) และดำรงตำแหน่งอธิการบดีจนถึงปัจจุบัน และเป็นผู้รับใบอนุญาต วิทยาลัยนครราชสีมาวิทยาลัยนครราชสีมา  วิทยาลัยนอร์ทเทิร์น (เดิมคือ วิทยาลัยลุ่มน้ำปิง)อดีต ส.ส.เจ้าของใหม่“วิทยาลัยลุ่มน้ำปิง”-ไฟเขียว ม.เซนต์จอห์นเปลี่ยนผู้จัดตั้ง และสถาบันอุดมศึกษาอีกหลายแห่ง

ดร.ชนากานต์ ยืนยง เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดปทุมธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ แต่ไม่ได้รับเลือกตั้ง แต่มาลงสมัครในการเลือกตั้งสมาชิกวุฒิสภาไทยเป็นการทั่วไป พ.ศ. 2549 ได้รับเลือกตั้งเป็นสมาชิกวุฒิสภาจังหวัดปทุมธานี หลังจากนั้นมาลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาราช แต่ไม่ได้รับเลือกตั้ง จนกระทั่งในการเลือกตั้งซ่อมแทน เอกพจน์ ปานแย้ม ส.ส.ปทุมธานี ซึ่งถูกตัดสิทธิ์ทางการเมือง 5 ปี ในคดียุบพรรคการเมือง พ.ศ. 2551 เธอได้รับเลือกตั้งในนามพรรคประชาราช เป็น ส.ส.สมัยแรก

ต่อมาปี 2554 เธอลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 18 พรรคภูมิใจไทยรายชื่อปาร์ตี้ลิสต์ภูมิใจไทย แต่ไม่ได้รับเลือกตั้ง เนื่องจากพรรคภูมิใจไทยได้เพียง 5 ที่นั่ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๑๔๑, ๘ ธันวาคม ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๔, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๘ , เล่ม ๑๓๒ ตอนที่ ๓๒ ข หน้า ๘๓, ๔ ธันวาคม ๒๕๕๘
# ท่าอากาศยานนานาชาติตาอีซ
ท่าอากาศยานานาชาติตาอีซ (,) เป็นท่าอากาศยานสาธารณะที่ตาอีซ เมืองหลักของเขตผู้ว่าการตาอีซ ประเทศเยเมน

สายการบินและจุดหมายปลายทาง
จนถึง ค.ศ. 2021 ไม่มีสายการบินใดเดินทางมาที่นี่อีกหลังเยเมเนียยกเลิกทุกเส้นทางใน ค.ศ. 2015 เพราะยังมีความขัดแย้งในภูมิภาคที่ยังดำเนินอยู่
# วัดทับทิมแดง
วัดทับทิมแดง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองสอง อำเภอคลองหลวง จังหวัดปทุมธานี

วัดทับทิมแดงเป็นวัดป่ากรรมฐานที่ปฏิบัติสายพระอาจารย์กัญหาสุขกาโม วัดแพร่ธรรมาราม อำเภอเด่นชัย จังหวัดแพร่ เป็นวัดที่มีปฏิปทาและวัตรปฏิบัติเคร่งครัวมากยึดหลักปฏิบัติปฏิปทา หลักพระป่าธุดงคกรรมฐานสายหลวงปู่มั่น ภูริทตฺโต วัดทับทิมแดงตั้งเป็นวัดเมื่อ 8 พฤศจิกายน พ.ศ. 2543

วัดทับทิมแดงมีการปฏิบัติธรรม มีความร่มรื่น เสนาสนะ ได้แก่ ศาลาเรียบ ๆ ไม่มีเจดีย์เหมือนวัดทั่วไป เพราะเน้นการปฏิบัติ ศาลาสำหรับคุณแม่ชีและอุบาสิกามาปฏิบัติธรรม อยู่ต้นทางเข้าตัววัด มีทางเดินเหนือสระน้ำ ศาลาฉันและปฏิบัติธรรมของพระภิกษุ โบสถ์ธรรมชาติ (โบสถ์กลางแจ้ง) เมรุของวัด ซึ่งออกแบบและสร้างอย่างทันสมัย กุฏิพระจะเป็นกระท่อมขนาดเล็กสำหรับพระรูปเดียว ส่วนใหญ่เน้นปลูกต้นไม้เพราะเป็นสายวัดป่า
# วัดทวีการะอนันต์
วัดทวีการะอนันต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหนึ่ง อำเภอคลองหลวง จังหวัดปทุมธานี

วัดทวีการะอนันต์ก่อตั้งโดย หลวงพ่อ สมศักดิ์ สิลสาโร โดยที่ดินที่สร้างวัด เดิมเป็นที่ของ เจ้าพระยาสามท่าน คือ พระยาอุทัยธรรม พระยาหมื่นดำ และพระยาเขื่อนเพชร ชาวบ้านเรียกที่ดินผืนนี้ว่าที่สามพระยา ต่อมาภายหลังที่ดินผืนนี้ได้เปลี่ยนมือไปจนมารุ่นของนาย ทวี การะอนันต์ และนาย ทวี การะอนันต์ได้มีความจำนงมอบที่ดินจำนวน 6 ไร่ 2 งาน เพือสร้างเป็นสำนักสงฆ์เมือปลายปี พ.ศ. 2540 ต่อมาหลวงพ่อ สมศักดิ์ ได้ซื้อที่ดินเพิมเติมอีก 1 ไร่ จากนั้นขออนุญาตตั้งวัดใช้ชื่อว่า "วัดทวีการะอนันต์"

สิ่งก่อสร้างภายในวัดเป็นสีชมพูแปลกตาจากวัดอื่น เสนาสนะของวัดได้แก่ อุโบสถ ใช้งบประมาณก่อสร้างกว่า 20 ล้านบาท พระประธานในอุโบสถ์เป็นพระพุทธรูปหลวงพ่อโสธรปางสมาธิ ใต้ถุนอุโบสถ์เป็นรูปพระราหู ศาลาการเปรียญ ใช้ชื่อว่า ศาลาวัชโรทัย ตามชื่อแก้วขวัญ วัชโรทัย เลขาธิการพระราชวัง กุฎิสงฆ์ ฌาปนสถานใช้งบประมาณในการสร้าง 5 ล้านบาท ศาลาใช้สำหรับการสวดอภิธรรมจำนวน 2 หลัง ใช้งบประมาณในการสร้าง 6 ล้านบาท และยังได้จัดซื้อที่ดินเพื่มเนื้อที่ธรณีสงฆ์อีก 4 ไร 3 งาน ประมาณ 8 ล้านบาท ปูชนียวัตถุที่สำคัญคือ พระพุทธคันธาราฐ 1 องค์ พระเศรษฐีนวโกฏิ 1 องค์ และมีรูปปั้นพ่อปู่ชีวกโกมารภัจจ์องค์ใหญ่

เป็นหนึ่งใน 9 วัดดังในจังหวัดปทุมธานี ต่อมามีการสร้างท้าวเวสสุวัณเพื่อเป็นที่ยึดเหนี่ยวจิตใจของชาวบ้านขึ้นอ้างอิงจากข่าวปัจจุบัน

รวมถึงมีพระนาคปรกเพื่อให้ชาวบ้านและพ่อค้าแม่ค้าตลาดไทมาร่วมบูชา ต่อมาในปี 2566 ในช่วงเดือนธันวาคม มีการเปลี่ยนแปลงเจ้าอาวาส โดยมีพระครูปริยัตยาคม (วิทยา ฐานินฺทโร) เจ้าคณะตำบลคลองหนึ่ง ได้มาดำรงตำแหน่งเจ้าอาวาสวัดทวีการะอนันต์รูปปัจจุบัน
 เจ้าอาวาสวัดทวีการะอนันต์ 
+ทำเนียบ เจ้าอาวาสวัดทวีการะอนันต์รายนามเจ้าอาวาส ชื่อทางการสงฆ์     ดำรงตำแหน่งหมายเหตุพระครูปทุมศีลโสภณสมศักดิ์ สีลสาโร     20 สิงหาคม  2544 - 6 พฤษภาคม 2556มรณะภาพพระฐิติศักดิ์  สุภทฺโท -4 เมษายน 2557 - 8 ตุลาคม 2566ลาออกพระครูปริยัตยาคมวิทยา ฐานินฺทโร27 ธันวาคม 2566 - ปัจจุบันเจ้าอาวาสรูปปัจจุบัน
# เอ็กซ์-เพรส เพิร์ล
เอ็กซ์เพรสเพิร์ล  เป็นเรือคอนเทนเนอร์สัญชาติสิงคโปร์ระดับ  ประกอบในปี ค.ศ. 2021 และมีความยาวประมาณ  ดำเนินการโดยเอ็กซ์เพรสฟีดเดอส์

เมื่อวันที่ 20 พฤษภาคม ค.ศ. 2021 เกิดเหตุเพลิงไหม้บนเรือขณะอยู่นอกชายฝั่งเมืองโคลอมโบ ประเทศศรีลังกา เรือลุกท่วมเป็นไฟในวันที่ 27 พฤษภาคม เข้าใจว่านักดับเพลิงจากศรีลังกาดับควบคุมเพลิงสำเร็จในช่วงดึกของวันเดียวกัน หลังเรือลุกไหม้เป็นเวลา 12 วัน เรือจมลงในวันที่ 2 มิถุนายน ในขณะเดียวกันก็ค่อย ๆ ถูกพัดไปส่วนที่ลึกกว่าของมหาสมุทร เหตุการณ์นี้เป็นภัยพิบัติทางทางนิเวศวิทยาที่ร้ายแรงที่สุดในประวัติศาสตร์ของศรีลังกา

เรือออกจากท่าเรือเมืองหสีราของประเทศอินเดียในวันที่ 2 พฤษภาคม ค.ศ. 2021 ขณะนั้นบนเรือบรรทุกคอนเทนเนอร์จำนวน 1,486 ตู้ ซึ่งบรรทุกกรดไนตริก สารเคมีอื่น ๆ และเครื่องสำอางขนาด 25 ตัน เดินทางเข้าถึงท่าเรือของเมืองโคลอมโบในวันที่ 19 พฤษภาคม เรือกำลังอยู่ระหว่างขากลับซึ่งจะกินเวลา 30 วันจากพอร์ตกลัง ประเทศมาเลเซีย ไปกาตาร์ และ ดูไบ 

 ผลกระทบทางสิ่งแวดล้อม 
หน่วยพิทักษ์สิ่งแวดล้อมชายฝั่ง (Marine Environment Protection Authority, ; MEPA) ของศรีลังกาประกาศดำเนินการตรวจสอบผลกระทบทางนิเวศ ปรากฏมลภาวะการรั่วไหลของเม็ดพลาสติกถูกซัดขึ้นฝั่งของศรีลังกาแล้วตั้งแต่ 27 พฤษภาคม เช่นเดียวกับเม็ดพลาสติก LDPE จากรายงานของ MEPA ระบุว่ามีคอนเทนเนอร์เม็ดพลาสติกจำนวนสามตู้อยู่บนเรือ แต่ละตู้บรรจุเม็ดพลาสติกน้ำหนักตู้ละ 26,000 กิโลกรัม

เอ็นพีอาร์ โดย ลอเรล แวมสลี  เรียกเหตุการณ์นี้ว่าเป็นภัยพิบัติทางสิ่งแวดล้อม 

เจ้าหน้าที่มีประกาศแจ้งเตือนว่ามีความเสี่ยงเผชิญฝนกรดระดับอ่อนในศรีลังกา อันเป็นผลจากการรั่วไหลของก๊าซไนโตรเจนไดออกไซด์ นอกจากนี้รัฐบาลยังประกาศห้ามทำการประมงในพื้นที่ตั้งแต่กลุตรา ไปถึง เนโฆมโบ ส่งผลให้มีเรือประมงแบบไปกลับจำนวน 5,600 ลำที่ได้รับผลกระทบจากคำสั่งนี้และรัฐบาลสัญญาว่าจะจ่ายเงินชดเชย

หลังมีรายงานว่าเรือกำลังจมลงในเดือนมิถุนายน ค.ศ. 2021 ได้มีความกังวลอย่างมากถึงผลกระทบต่อระบบนิเวศและสิ่งมีชีวิตในมหาสมุทรลึก ในวันที่ 2 มิถุนายน เจ้าหน้าที่ดำเนินการขึงไม่ให้ซากเรือถูกพัดออกไปไกลจากชายฝั่งมาก สำหรับการรั่วไหลของน้ำมันยังไม่เป็นที่แน่ใจ แต่ได้มีการจัดสรรเจ้าหน้าที่จับตาการรั่วไหลของน้ำมันเช่นกัน
# เทียนอันเหมินเพเพอส์
เทียนอันเหมินเพเพอส์  จัดพิมพ์ครั้งแรกเป็นภาษาอังกฤษในเดือนมกราคม 2001 โดยพับบลิกแอฟแฟส์ ฉบับภาษาจีนมีการจัดพิมพ์ในเดือนเมษายน ปีเดียวกัน ภายใต้ชื่อ 中國六四真相 (, แปลว่า "สี่มิถุนายน: เหตุการณ์จริง") โดยมิเรอร์บุ๊กส์ในฮ่องกง หนังสือนี้นำเสนอการรวบรวมเอกสารราชการลับของจีนจำนวนหนึ่งที่เกี่ยวข้องกับการประท้วงที่จัตุรัสเทียนอันเหมินปี 1989Zhang Liang. The Tiananmen Papers. New York: PublicAffairs, 2001. . pp.xxxv – xxxvi. กล่าวกันว่าเอกสารที่ใช้ในหนังสือทั้งสองเล่มนั้นได้มาจากผู้รวบรวมชาวจีนภายใต้นามปากกา จางเหลียง ซึ่งมีการซ่อนรูปพรรณเพื่อคุ้มครองจากการถูกดำเนินคดีZhang Liang. The Tiananmen Papers. New York: PublicAffairs, 2001. . p.xxxix. กระนั้น มีการตั้งข้อสังเกตเกี่ยวกับความจริงแท้ของหนังสืออยู่เนือง ๆ เพราะบรรณาธิการไม่เคยให้เอกสารจริง มีเพียงฉบับที่จัดรูปแบบใหม่เท่านั้นZhang Liang. The Tiananmen Papers. New York: PublicAffairs, 2001. . p.472.
# วัดคูบางหลวงอนุกิจวิธูร
วัดคูบางหลวงอนุกิจวิธูร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูบางหลวง อำเภอลาดหลุมแก้ว จังหวัดปทุมธานี มีที่ดินที่ตั้งวัดมีเนื้อที่ 33 ไร่ 72 ตารางวา 

วัดคูบางหลวงอนุกิจวิธูรตั้งวัดเมื่อวันที่ 13 กันยายน พ.ศ. 2527 ผู้สร้างวัดคือ คุณหญิงแฉล้ม อนุกิจวิธูร ณ อยุธยา ได้รับพระราชทานวิสุงคามสีมา เมื่อวันที่ 2 พฤศจิกายน พ.ศ. 2530 เขตวิสุงคามสีมา กว้าง 40 เมตร ยาว 80 เมตร ด้านการศึกษา มีโรงเรียนพระปริยัติธรรมแผนกธรรมเปิดเมื่อ พ.ศ. 2530 และโรงเรียนพระปริยัติธรรมแผนกบาลี เปิดเมื่อ พ.ศ. 2534

อาคารเสนาสนะที่สำคัญ ได้แก่ อุโบสถ กว้าง 40 เมตร ยาว 80 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก ศาลาการเปรียญ กว้าง 10 เมตร ยาว 16 เมตร สร้างเมื่อ พ.ศ. 2520
กุฏิสงฆ์ จำนวน 8 หลัง เป็นอาคารไม้ 1 หลัง ครึ่งตึกครึ่งไม้ 7 หลัง ศิลปกรรมภายในมีพระพุทธรูปเก่าแก่ จำนวน 5 องค์ พระไตรปิฎกที่ทำจากใบลาน จำนวน 7 ชุด เป็นภาษาไทยและทำจากกระดาษ จำนวน 3 ชุด เป็นภาษาบาลี ภาพเขียนที่ผนังหรือเพดานองค์โบสถ์ วิหาร ศาลาการเปรียญเขียนเมื่อ พ.ศ. 2533 และภาพประเพณีลอยกระทง ปรากฏที่ผนังโบสถ์ เขียนเมื่อ พ.ศ. 2533

รายนามเจ้าอาวาส
 พระครูเกษมธรรมทัต (สุรศักดิ์ เขมรํสี) 
 พระมหาอำนาจ อจฺฉริยเมธี ป.ธ.7
# ปฏิบัติการเยลโลเบิร์ด
ปฏิบัติการเยลโลเบิร์ด  เป็นปฏิบัติการในฮ่องกงเพื่อช่วยเหลือชาวจีนที่เข้าร่วมการประท้วงที่จัตุรัสเทียนอันเหมิน พ.ศ. 2532 เพื่อช่วยเหลือจากการถูกรัฐบาลจีนจับกุม โดยมีการอำนวยความสะดวกให้เดินทางออกนอกประเทศทางทะเลผ่านฮ่องกง หน่วยงานข่าวกรองตะวันตก เช่น ราชการข่าวกรองลับของบริเตน และสำนักข่าวกรองกลางของสหรัฐ ก็มีส่วนเกี่ยวข้องในปฏิบัติการนี้ด้วย บุคคลอื่นที่เข้าร่วมด้วยมีทั้งนักการเมือง ผู้มีชื่อเสียง นักธุรกิจ และสมาชิกสมาคมลับชาวจีนจากฮ่องกง ซึ่งดำเนินมาเกือบตลอดระยะเวลาของปฏิบัติการนี้

ปฏิบัติการเริ่มต้นในปลายเดือนมิถุนายน 2532 ให้หลังการออกคำสั่งของกรมความมั่นคงสาธารณะเทศบาลกรุงปักกิ่งในวันที่ 13 มิถุนายน 2532 ให้จับกุมผู้นำสหพันธ์ปกครองตนเองนักศึกษาปักกิ่งที่อยู่ระหว่างหลบหนี ปฏิบัติการนี้ดำเนินไปจนถึงปี 2540營救八九民運領袖　前線總指揮首次披露  Apple Daily, 28 May 2009 เยลโลเบิร์ดช่วยเหลือผู้เห็นต่างจากรัฐบาลได้กว่า 400 คน ซึ่งได้มุ่งหน้าไปยังประเทศตะวันตกLee, Samson; Wong, Natalie (12 July 2011) "Praise for Brit agents who helped students" . The Standard มีนักกิจกรรมในฮ่องกงสามคนถูกทางการจีนจับกุม แต่ภายหลังถูกปล่อยตัวเพราะรัฐบาลฮ่องกงเข้าสอด
# วัดมงคล (จังหวัดเชียงใหม่)
วัดมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวังพร้าว อำเภอสันป่าตอง จังหวัดเชียงใหม่

วัดมงคลเดิมชื่อ วัดทุ่งแป้ง สร้างเมื่อ พ.ศ. 2350 บูรณะครั้งล่าสุดเมื่อปี พ.ศ. 2494 ได้รับพระราชทานวิสุงคามสีมา เมื่อ 27 ตุลาคม พ.ศ. 2538

เสนาสนะและสิ่งก่อสร้างที่สำคัญ ได้แก่ วิหารศิลปะล้านนาเป็นอาคารขนาดย่อม ตั้งอยู่บนฐานสี่เหลี่ยมก่ออิฐถือปูน เสาไม้แปดเหลี่ยมผนังก่ออิฐถือปูนหลังคา 3 ชั้น หน้าบันประดับด้วยไม้แกะสลักและกระจกสีมีช่อฟ้าและปั้นลม ปัจจุบันยังคงใช้งานอยู่ ภายในประดิษฐานพระพุทธรูปปางมารวิชัย ซุ้มประตู (ซุ้มโขง) ขนาดเล็ก (สำหรับคนเดินผ่าน) ทางด้านทิศเหนือและทิศตะวันตก มีมุขยื่นทั้งสองด้านก่ออิฐถือปูน นอกจากนั้น ต่อมาได้นำโบราณวัตถุต่าง ๆ ที่พบในวัด ได้แก่ ข้าวของเครื่องใช้ของพระภิกษุสงฆ์แต่เดิม และวัตถุที่ชาวบ้านที่มีจิตศรัทธานำมาถวายในอดีต โดยนำมาจัดแสดงภายในตู้กระจกภายในวิหารของวัด
# ตำบลบึงพระ
บึงพระ เป็นตำบลในอำเภอเมืองพิษณุโลก จังหวัดพิษณุโลก

ภูมิศาสตร์
ตำบลบึงพระตั้งอยู่ริมแม่น้ำน่านซึ่งเป็นลำน้ำสาขาของแม่น้ำเจ้าพระยา

เขตการปกครอง
นี่คือรายชื่อหมู่บ้านในตำบลบึงพระ:Pitlocal.org (in Thai)
 ลำดับ. ชื่อ อักษรโรมัน 1 และ 9 บ้านนาโพธิ์แดง Ban Na Pho Daeng 2 บ้านหนองตมน้อย Ban Nong Thom Noi 3 บ้านบึงพระ Ban Bueng Phra 4 บ้านปากลาด Ban Pak Lat 5 บ้านคลองจันทร์ Ban Khlong Chan 6 บ้านหนองไผ่ล้อม Ban Nong Phai Lom 7 บ้านดงพิกุล Ban Dong Phikun 8 บ้านสะพาน Ban Saphan 10 บ้านพันทองพัฒนา Ban Phan Thong Phatthana
# ซิโก้
ซิโก้ อาจหมายถึง
 ซิกู (นักฟุตบอล) - นักฟุตบอลและโค้ชชาวบราซิล
 เกียรติศักดิ์ เสนาเมือง - นักฟุตบอลและผู้จัดการฟุตบอลชาวไทย
 ซิโก (แร็ปเปอร์) - แร็ปเปอร์ชาวเกาหลีใต้
# ราชสกุลสีสุวัตถิ์
ราชสกุลสีสุวัตถิ์ (เขมร: រាជត្រកូលស៊ីសុវត្ថិ อักษรโรมัน: House of Sisowath) แห่งราชวงศ์วรมัน เป็นหนึ่งในสองราชสกุลของกัมพูชาควบคู่ไปกับราชสกุลนโรดม เป็นราชสกุลปกครองตั้งแต่ พ.ศ. 2447 ถึง พ.ศ. 2484 โดยพระบาทสมเด็จพระสีสุวัตถิ์Sisowath
king of Cambodia.Virginia Gorlinski,britannica.comព្រះបាទសម្តេចព្រះ ស៊ីសុវត្ថិ ជាស្តេចដែលជួយឲ្យខ្មែរបានទឹកដី បាត់ដំបង សៀមរាបពីសៀម.ដោយ៖ និស្សិត កំពង់ចាម| ថ្ងៃព្រហស្បតិ៍ ទី៣១ ខែមករា ឆ្នាំ២០១៩,spktliv.com ซึ่งเป็นพระราชโอรสในสมเด็จพระหริรักษ์รามมหาอิศราธิบดี มีพระมหากษัตริย์ของกัมพูชา 2 พระองค์และนายกรัฐมนตรีกัมพูชา 5 คน